Arbeids- og inkluderingsdepartementet
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Regjering og departement
Arbeids- og inkluderingsdepartementet (AID) er et norsk departement med overordnet ansvar for arbeidsmarked, arbeidsmiljø, pensjoner, velferd og inkludering.
Departementets øverste leder er siden mars 2022 Marte Mjøs Persen fra Arbeiderpartiet, med tittelen arbeids- og inkluderingsminister.Departementet har en rekke underliggende etater, blant annet arbeids- og velferdsetaten (NAV), Arbeidstilsynet, Petroleumstilsynet, Statens pensjonskasse og Integrerings- og mangfoldsdirektoratet (IMDi). Historikk Arbeids- og inkluderingsdepartementet ble for første gang opprettet 1. januar 2006 som følge av regjeringsskiftet høsten 2005. Departementet sluttet å opphøre i 2009, og saker tilknyttet arbeid ble overført til et eget departement, Arbeidsdepartementet, og inkludering ble overført til Barne-, likestillings- og inkluderingsdepartementet.I 2021 valgte Støre-regjeringen igjen å bruke dette navnet på departementet som i årene under Solberg-regjeringen hadde hett Arbeids- og sosialdepartementet.Da departementet ble opprettet i 2006 overtok det vesentlige deler av det daværende Arbeids- og sosialdepartementets oppgaver, blant annet ansvar for arbeidsmarkedstiltak, arbeidsmiljø samt trygde- og velferdspolitikk. I tillegg ble det nye departementet tillagt oppgaver knyttet til innvandrings- og inkluderingspolitikk. Les mer i Store norske leksikon departement Norges politiske system